CELEX: 62005CO0285
Language: sk
Date: 2006-09-28
Title: Uznesenie Súdneho dvora (druhá komora) z 28. septembra 2006. # Enosi Efopliston Aktoploïas a iní proti Ypourgos Emporikis Naftilías a Ypourgos Aigaíou. # Návrh na začatie prejudiciálneho konania Symvoulio tis Epikrateias (Conseil d'État) - Grécko. # Článok 104 ods. 3 rokovacieho poriadku - Nariadenie (EHS) č. 3577/92 - Námorná kabotáž - Prechodné obdobie - Priame uplatnenie - Smernica 98/18/ES - Bezpečnostné pravidlá a normy pre osobné lode - Zlučiteľnosť vnútroštátnej právnej úpravy zakazujúcej poskytovanie námorných služieb loďami, ktoré dosiahli určený vek. # Vec C-285/05.

Uznesenie Súdneho dvora (druhá komora) z 28. septembra 2006 – Enosi Efopliston Aktoploïas a i./Ypourgos Emporikis Naftilías
            a Ypourgos Aigaíou
      (vec C‑285/05)
      „Článok 104 ods. 3 rokovacieho poriadku – Nariadenie (EHS) č. 3577/92 – Námorná kabotáž – Prechodné obdobie – Priame uplatnenie – Smernica 98/18/ES – Bezpečnostné pravidlá a normy pre osobné lode – Zlučiteľnosť vnútroštátnej právnej úpravy zakazujúcej poskytovanie námorných služieb loďami, ktoré dosiahli určený počet
         rokov“
      
      1.                     Doprava – Námorná doprava – Slobodné poskytovanie služieb – Námorná kabotáž (nariadenie Rady č. 3577/92, článok 6 ods. 3)
            (pozri body 18, 22 a bod 1 výroku)
      2.                     Doprava – Námorná doprava – Bezpečnostné pravidlá a normy pre osobné lode [smernica Rady 98/18, článok 5 ods. 2 a článok 6
            bod 3 písm. a) až c), f) a g)] (pozri body 27 – 31 a bod 2 výroku)
      Predmet
      
         
               Návrh na začatie prejudiciálneho konania – Symvoulio tis Epikrateias – Výklad článku 1 ods. 2, článku 4 a článku 6 ods. 3
                  nariadenia Rady (EHS) č. 3577/92 zo°7. decembra 1992, ktorým sa uplatňuje zásada slobody poskytovania služieb na námornú dopravu
                  v rámci členských štátov (námorná kabotáž) (Ú. v. ES L 364, s. 7; Mim. vyd. 06/002, s. 10) – Možnosť jednotlivcov opierať
                  sa o nariadenie na účely spochybnenia platnosti vnútroštátnej právnej úpravy prijatej pred nadobudnutím účinnosti výnimky
                  stanovenej nariadením – Výklad článku 5 ods. 2 a článku 6 ods. 3 písm. a), b), c), f) a g) smernice Rady 98/18/ES zo 17. marca
                  1998 o bezpečnostných pravidlách a normách pre osobné lode (Ú. v. ES L 144, s. 1; Mim. vyd. 07/004, s. 40) – Zlučiteľnosť
                  vnútroštátnej právnej úpravy zakazujúcej poskytovanie námorných služieb loďami, ktoré dosiahli určený vek
               
            Výrok
      
         
                  1.
               
               
                  
               
               
                  S ohľadom na ustanovenia článku 6 ods. 3 nariadenia Rady (EHS) č. 3577/92 zo 7. decembra 1992, ktorým sa uplatňuje zásada
                     slobody poskytovania služieb na námornú dopravu v rámci členských štátov (námorná kabotáž), sa má toto nariadenie vykladať
                     v tom zmysle, že pred 1. januárom 2004 nepriznáva jednotlivcom práva v oblasti kabotáže medzi gréckymi ostrovmi pre pravidelné
                     osobné a trajektové prepravy, ako aj pre prepravy vykonávané loďami do 650 brt.
                  
               
            
         
                  2.
               
               
                  
               
               
                  Článok 5 ods. 2 a článok 6 ods. 3 písm. a) až c), f) a g) smernice Rady 98/18/ES zo 17. marca 1998 o bezpečnostných pravidlách
                     a normách pre osobné lode sa majú vykladať v tom zmysle, že vnútroštátna právna úprava, o akú ide v konaní vo veci samej,
                     ktorá absolútne zakazuje lodiam, ktoré prekročili určený počet rokov, vykonávať vnútroštátne plavby, je s nimi v rozpore,
                     pokiaľ dotknutý členský štát neprijal opatrenia na zlepšenie bezpečnostných predpisov v súlade s postupom upraveným v článku
                     7 ods. 4 tejto smernice.